**SAISTOŠIE NOTEIKUMI**

Viļakā

2020.gada …februārī **Nr. …/2020**

(protokols Nr…, ….&)

**Par zemes nomas maksas atvieglojumu piešķiršanas kārtību Viļakas novadā**

*Izdoti pamatojoties uz likuma “Par pašvaldībām”*

*14.panta 3.punktu un 21.panta pirmās daļas 16.punktu*

*Ministru kabineta noteikumiem Nr. 350*

*” Publiskas personas zemes nomas un apbūves tiesības noteikumi”*

 *51.punktu*

**1. Vispārīgie noteikumi**

1.1. Šie saistošie noteikumi ( turpmāk - noteikumi ) nosaka kārtību, kādā piešķirami zemes nomas maksas atvieglojumi nodokļu maksātājiem Viļakas novadā.

1.2. Šie noteikumi stājas spēkā likuma “Par pašvaldībām” noteiktajā kārtībā.

1.3.Zemes nomas maksas administrēšanu veic Viļakas novada domes Finanšu un grāmatvedības nodaļa.

**2. Zemes nomas maksas atvieglojumi**

2.1. Viļakas novada Dome atkarībā no pašvaldības budžeta ieņēmumu izpildes un saskaņā ar LR likumdošanas normām var uz laiku līdz vienam gadam piešķirt zemes nomas maksas samazinājumu ne vairāk kā kopsummā 50 % apmērā šādām maksātāju kategorijām:

2.2.Fiziskas un juridiskas personas, kas atbilst šādām pazīmēm:

**2.2.1.Fiziska persona:**

 2.2.1.1. radījusi jaunas darba vietas iepriekšējā gadā uz pilnu slodzi un, kas pastāv ne mazāk kā 6 (seši) mēneši:

 a) 1 darba vieta 20% no aprēķinātās zemes nomas maksas;

 b) 2 darba vietas 30 % no aprēķinātās nomas maksas;

 c) 3 un vairāk darba vietas 50% no aprēķinātās nomas maksas;

2.2.1.2. veikusi nozīmīgus finansiālos ieguldījumus, kas nodrošinās saimnieciskās darbības palielināšanu vai dažādošanu, sekmē inovāciju ieviešanu saimniecībā:

 2.2.1.2.1.no 1000 euro līdz 3000 euro 25% no aprēķinātas nomas maksas;

 2.2.1.2.2.virs 3000euro 50 % no aprēķinātās nomas maksas

2.2.1.4. 30% apmērā investīciju veiktai teritorijai, ja veicis ieguldījumu neapbūvētā zemesgabala infrastruktūras attīstībai (zemesgabala attīrīšana no apaugumiem);

 2.2.1.5. 50% apmērā, ja neapbūvētu zemes gabalu izmantos sociālās aizsardzības, kultūras, izglītības, zinātnes, sporta, vides un dzīvnieku aizsardzībai vai veselības aprūpes funkciju nodrošināšanai.

**2.2.2. Juridiska persona:**

2.2.2.1. radījusi jaunas darba vietas iepriekšējā gadā uz pilnu slodzi, kas pastāv ne mazāk, kā seši mēneši

 a) viena darba vieta 20% no aprēķinātās nomas maksas;

b) divas darba vietas 30% no aprēķinātas nomas maksas;

c) vairāk kā 3 darba vietas 50 % no aprēķinātās nomas maksas;

2.2.2.2. veikusi nozīmīgus finansiālos ieguldījumus, kas nodrošinās saimnieciskās darbības palielināšanu vai dažādošanu;

 2.2.2.2.1.no 10 000 euro līdz 20 000 euro 20% no aprēķinātās nomas maksas;

 2.2.2.2.2.no 20 000 euro līdz 30 000 euro 30 % no aprēķinātās nomas maksas;

 2.2.2.2.3. virs 30 000 euro 50% no aprēķinātās nomas maksas;

2.2.2.3. 50% apmērā investīciju veiktai teritorijai, ja veiks ieguldījumu neapbūvētā zemesgabala infrastruktūras attīstībai (meliorācijas sistēmu atjaunošanu vai meliorācijas veikšanu, apaugumu novākšana );

 2.2.2.4. 50 % apmērā, ja neapbūvētu zemes gabalu izmantos sociālās aizsardzības, kultūras, izglītības, zinātnes, sporta, vides un dzīvnieku aizsardzībai vai veselības aprūpes funkciju nodrošināšanai;

2.2.3. Nomas maksas apmērs attiecībā uz zemesgabaliem nedrīkst būt mazāks par Ministru kabineta noteikumos par publiskas personas zemes nomu noteikto minimālo maksu. ( t.i 28,00 euro ).

**3. Kārtība, kādā nomas maksas maksātājs var saņemt nomas maksas atvieglojumu**

3.1. Zemes nomniekam jāiesniedz Viļakas novada pašvaldībā motivēts iesniegums par nomas maksas atvieglojuma piešķiršanu, pievienojot šādus dokumentus:

3.1.1.noteikumu 2.2.1.1. un 2.2.2.1. minētajos gadījumos VID izziņa par nodokļu nomaksu un strādājošo iedzīvotāju skaitu par iepriekšējo gadu;

3.1.2. noteikumu 2.2.1.2.; 2.2.2.3 – 2.2.2.4. punktos minētajos gadījumos apstiprināts darba izpildes akts, apsekošanas akts vai līgums par veiktajiem ieguldījumiem;

3.1.3. izziņa, ka nav nodokļu parāda par iepriekšējo taksācijas gadu;

3.1.4. jāpievieno pierādījumi, kas apliecina finansiālo ieguldījumu par iepriekšējo gadu.

3.2.Lai saņemtu nomas maksas atvieglojumu, iesniegums ar pievienotajiem dokumentiem iesniedzams Viļakas novada domē pirms nomas līguma sastādīšanas un parakstīšanas, vai arī gada sākumā pirms kārtējās gada zemes nomas maksas aprēķināšanas.

3.3.Viļakas novada domes Tautsaimniecības un vides jautājumu komiteja izvērtēs iesniegto dokumentu atbilstību saistošajiem noteikumiem un piešķirs noteikumos noteikto zemes nomas maksas samazinājumu.

3.4.Nomas maksas samazinājumu piemēro Viļakas novada pašvaldība pēc pozitīva Domes lēmuma.

3.5.Lēmumu par nomas maksas samazinājuma piešķiršanu vai nepiešķiršanu pieņem Dome un nosūta adresātam ne vēlāk kā 1 mēneša laikā no iesnieguma saņemšanas dienas.

Domes priekšsēdētājs S.Maksimovs

Logina 64507215

**paskaidrojuma raksts**

Viļakas novada domes 2020.gada …februāra saistošajiem noteikumiem Nr…/2020

” Par zemes nomas maksas atvieglojumu piešķiršanas kārtību Viļakas novadā”

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Īss projekta satura izklāsts | Saistošie noteikumi nosaka kārtību, kādā piešķirama zemes nomas maksas atvieglojumi nodokļu maksātājiem Viļakas novadā.Galvenais mērķis: nodrošināt iespēju novada iedzīvotājiem, fiziskām un juridiskām personām izmantot nomas maksas atvieglojumus ieguldot savā uzņēmumā to attīstot. |
| 2. Projekta nepieciešamības pamatojums | Saskaņā ar likuma “Par pašvaldībām” 43.panta pirmās daļas 13.punktu un trešo daļu pašvaldības dome ir tiesīga izdot saistošos noteikumus par likumos un Ministru kabineta noteikumos paredzētajiem jautājumiem un lai nodrošinātu pašvaldības autonomo funkciju veikšanu. MK noteikumu Nr.350 “Publiskas personas zemes nomas un apbūves tiesību noteikumi” 49.punkts, 50.punkts un 51.punkts nosaka iespēju pašvaldībās izstrādāt noteikumus un kritērijus nomas maksas samazinājuma gradācijai un piemērošanai attiecībā uz pašvaldības neapbūvētajiem zemesgabaliem. |
| 3. Informācija par plānotā projekta ietekmi uz pašvaldības budžetu | Netiek paredzēti papildus budžeta līdzekļi un ieņēmumi budžetā. |
| 4. Informācija par plānotā projekta ietekmi uz uzņēmējdarbības vidi pašvaldības teritorijā | Noteikumi ir saistoši visām fiziskām un juridiskām personām Viļakas novada administratīvajā teritorijā, kuras iznomās pašvaldības neapbūvētus zemes gabalus un veiks noteikumos noteiktos ieguldījumus uzņēmuma attīstībā un modernizācijā. Noteikumos ir paredzēts nomas maksas samazinājums par darba vietu radīšanu, kas pozitīvi ietekmēs novada nodarbinātību. Noteikumi veicinās uzņēmējdarbības vides pilnveidošanu un attīstību. |
| 5. Informācija par administratīvajām procedūrām | Nodokļa administrēšanu veic Viļakas novada domes Finanšu un grāmatvedības nodaļa, jaunas pašvaldības struktūras nav jāveido. |
| 6. Informācija par konsultācijām ar privātpersonām | Nav notikušas. |

Viļakas novada domes priekšsēdētājs S.Maksimovs

Logina 64507215